**Praktisering av ferieåpen SFO**

Lillesand kommune har utvidet SFO tilbudet til at SFO nå har åpent på alle skoler, i alle ferier og fridager. SFO er stengt 4 uker om sommeren og på 5 planleggingsdager.

Åpningstiden i ferier og fridager er fra klokken 7.30- 16.30, med kjernetid fra kl. 9.30-14.30. I denne kjernetiden kan SFO være ute på tur. Levering og henting av barn ved SFO basen er kanskje ikke mulig i kjernetiden.

Betalingen for ferier og fridager ligger i månedsbetalingen.  Det gis mulighet til å kjøpe ekstradager for dere som ikke har full SFO. (Det er ikke mulig å spare opp dager til neste ferie.)  Kjøp av ekstradager avtales med leder på SFO. Pris for ekstra dag er kroner 200,-

Fordeling av ferie-SFO i sommerferien, vinterferien, høstferien, juleferien og påskeferien følger denne tabellen:

|  |
| --- |
| **Inkluderte dager på SFO ved ferie og planleggingsdager** |
|  | Betaler for inntil 10 timer pr. uke/12 timer gratisopphold | Betaler for inntil 15 timer pr. uke | Betaler for over 15 timer pr. uke |
| 2 dagers ferie | 1 dag | 2 dager | 2 dager |
| 3 dagers ferie | 2 dager | 2 dager | 3 dager |
| 4 dagers ferie | 2 dager | 3 dager | 4 dager |
| 5 dagers ferie | 3 dager | 4 dager | 5 dager |
| 6 dagers ferie | 3 dager  | 5 dager | 6 dager |
| 7 dagers ferie | 4 dager | 5 dager | 7 dager |
| 8 dagers ferie | 4 dager | 6 dager | 8 dager |
| 9 dagers ferie | 5 dager | 7 dager | 9 dager |
| 10 dagers ferie | 5 dager | 8 dager | 10 dager |

**Påmelding er nødvendig**

For at vi skal kunne få til en forsvarlig bemanning både når det gjelder barnas tilbud og sikkerhet og når det gjelder økonomi, er det svært viktig at det blir godt samsvar mellom antall påmeldte og barn som faktisk kommer. SFO-lederne sender ut påmeldingsskjema i god tid før ferier og fridager. Påmeldingsfristen vil være **3 uker** før hver ferie.